**Príloha č. 2 B**

**ZMLUVA O DIELO**

uzavretá v súlade so znením § 536 a nasl. zákona   
č.513/1991 Zb. Obchodného zákonníka v znení   
neskorších predpisov

**Článok I.   
Zmluvné strany**

|  |  |
| --- | --- |
| Objednávateľ: | **Trenčiansky samosprávny kraj** |
| Sídlo: | K dolnej stanici 7282/20A, 911 01 Trenčín |
| Štatutárny zástupca: | Ing. Jaroslav Baška, predseda |
| V technických otázkach: | Mgr. Radovan Hladký |
| IČO:  DIČ:  Banková spojenie:  IBAN: | 36126624  2021613275  Štátna pokladnica  SK51 8180 0000 0070 0050 4489 |
|  |  |
|  |  |
|  | /ďalej len "Objednávateľ"/ |
|  | a |
| Zhotoviteľ:  Sídlo:  Štatutárny zástupca:  IČO: |  |
| DIČ:  IČ DPH:  Zapísaný v OR OS:  Banková spojenie:  IBAN: |  |
| Kontaktná osoba |  |
|  |  |
|  | /ďalej len "Zhotoviteľ"/  /Objednávateľ a Zhotoviteľ ďalej spolu aj ako „Zmluvné strany“) |

**Článok II.  
Úvodné ustanovenie**

1. Zmluvné strany uzatvárajú túto zmluvu o dielo (ďalej len „Zmluva") na základe výsledkov procesu verejného obstarávania na dodanie služby, podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní").

**Článok III.   
Predmet zmluvy**

1. Zhotoviteľ sa zaväzuje vykonať vo vlastnom mene a na vlastnú zodpovednosť pre Objednávateľa službu: Vypracovanie projektovej dokumentácie pre stavebné povolenie v podrobnostiach dokumentácie na realizáciu stavby (DRS), inžinierska činnosť a občasný autorský dozor pre stavbu **„Zlepšenie cyklistickej infraštruktúry v TSK“ - „úsek Nemšová - Dubnica nad Váhom - Ladce“**, v rozsahu v zmysle podkladov, ktoré boli súčasťou procesu verejného obstarávania. Projektová dokumentácia bude vypracovaná v zmysle rozhodnutia o umiestnení stavby č. 1043/2017/Dus-3 zo dňa 12.11. 2018 a 559/2019/Dus-č.z.3904/2019Dus zo dňa 19.8.2019, vyjadrení dotknutých subjektov v rámci tohto konania a platnej dokumentácie pre územné rozhodnutie (ďalej len „PD“). Predmetom zmluvy je aj výkon inžinierskej činnosti s cieľom nadobudnutia právoplatného stavebného povolenia (ďalej len „IČ“) a občasný autorský dozor pre stavbu cyklotrasy (ďalej len „OAD“)
2. Zhotoviteľ vyhlasuje, že je subjektom odborne spôsobilým na realizáciu predmetu a účelu Zmluvy v zmysle príslušných platných všeobecne záväzných právnych predpisov a túto spôsobilosť bude udržiavať počas doby trvania Zmluvy.
3. Zhotoviteľ musí objednávateľovi preukázať pred podpisom tejto zmluvy, ale aj kedykoľvek počas trvania tejto zmluvy na základe požiadavky objednávateľa, že má zabezpečenú odborne spôsobilú osobu na projektovanie dopravných stavieb. Odborná spôsobilosť bude dokladovaná predložením originálu alebo úradne overenej kópie osvedčenia o odbornej spôsobilosť pre projektovanie dopravných stavieb vydaného Slovenskou komorou stavebných inžinierov podľa zákona SNR č. 138/1992 Zb. o autorizovaných architektoch a autorizovaných stavebných inžinierov v znení neskorších predpisov – autorizačné osvedčenie A2 Komplexné architektonické a inžinierske služby a súvisiace technické poradenstvo, podkategória 210 Dopravné stavby.
4. Zhotoviteľ sa zaväzuje predmet zákazky vykonať vo vlastnom mene a na vlastnú zodpovednosť. Rozsah predmetu zákazky je stanovený cenovou ponukou predloženou Zhotoviteľom v procese verejného obstarávania.
5. Pri vypracovaní „PD“ sa bude Zhotoviteľ riadiť platnou legislatívou, aktuálnymi technickými predpismi, normami v danej oblasti platnými ku dňu odovzdania „PD“ a podmienkami tejto Zmluvy. Zhotoviteľ sa bude riadiť východiskovými podkladmi Objednávateľa odovzdanými ku dňu uzavretia tejto Zmluvy, rozhodnutím o umiestnení stavby, zápismi a dohodami zmluvných strán a vyjadreniami a/alebo rozhodnutiami dotknutých orgánov a organizácií.
6. Projektová dokumentácia bude vypracovaná v zmysle rozhodnutia o umiestnení stavby, vyjadrení príslušných dotknutých orgánov k územnému konaniu a platnej dokumentácie pre územné rozhodnutie, v slovenskom jazyku, osobami s príslušnou odbornou spôsobilosťou v zmysle zákona SNR č. 138/1992Zb. o autorizovaných architektoch a autorizovaných stavebných inžinieroch v znení neskorších predpisov.

Dokumentácia bude vypracovaná v rozsahu projektu stavby pre stavebné povolenie a následne dopracovaná na projekt pre realizáciu stavby - podľa zákona č. 50/1976Zb. o územnom plánovaní a stavebnom poriadku (stavebný zákon) v znení neskorších predpisov, vyhlášky č. 453/2000Z.z., ktorou sa vykonávajú niektoré ustanovenia stavebného zákona, podľa aktuálnych platných technických podmienok pre navrhovanie cyklistickej infraštruktúry v rozsahu primeranom k vykonávanému dielu a prílohy č. 3 Sadzobníka pre navrhovanie ponukových cien projektových prác a inžinierskych činností UNIKA v aktuálnom roku odovzdania „PD“.

1. Súčasťou projektovej dokumentácie bude:
2. vypracovanie projektovej dokumentácie pre stavebné povolenie v podrobnostiach dokumentácie na realizáciu stavby
3. spracovanie realizačnej projektovej dokumentácie osvetlenia, v prípade ak vyplynie požiadavka počas stavebného konania
4. zákresy priebehov inžinierskych sietí pre potreby spracovania riešenej dokumentácie pre stavebné povolenie a realizáciu stavby
5. návrh drobnej cyklistickej infraštruktúry a odpočívadiel, vrátane umiestnenia info - panelov
6. v prípade potreby polohopisné a výškopisné domeranie územia
7. zabezpečenie inžiniersko-geologických a hydro-geologických prieskumov pre potreby spracovania riešenej dokumentácie pre stavebné povolenie a realizáciu stavby
8. zakreslenie trasy do katastrálnej mapy s výpisom dotknutých pozemkov a vlastníkov podľa úsekov a katastrálnych území (úsek, k. ú., číslo parcely, výmera, druh pozemku, vlastník, číslo LV, záber z pozemku )
9. v prípade potreby inventarizácia jestvujúcich drevín so zakreslením situačného plánu a spoločenským ohodnotením
10. projekt prenosného dopravného značenia v mieste napojenia na jestvujúce komunikácie počas realizácie stavby
11. vytýčenie a zakreslenie priebehov inžinierskych sietí pre potreby spracovania dokumentácie pre stavebné povolenie a realizáciu stavby
12. v prípade potreby projekt prenosného dopravného značenia počas vybudovania preložiek inžinierskych sietí, vybavenie povolenia k zvláštnemu užívaniu stavby
13. v prípade potreby preložky inžinierskych sietí
14. vypracovanie bilancie skrývky humusového horizontu poľnohospodárskej pôdy navrhnutej na odňatie podľa vyhlášky č. 508/2004 Z. z.
15. povodňový plán zabezpečovacích prác podľa zákona č. 7/2010 Z. z. o ochrane pred povodňami
16. celkové náklady stavby
17. iné projekčné práce, v prípade požiadavky plynúcej zo stavebného konania
18. Dokumentácia bude v závere dopracovaná o prípadné pripomienky a požiadavky, ktoré vzídu z vyjadrení zabezpečovaných k stavebnému povoľovaciemu konaniu.
19. Inžinierska činnosť pre stavebné povolenie bude zahŕňať:
20. prerokovanie dokumentácie s dotknutými verejnoprávnymi orgánmi, správcami inžinierskych sietí a s dotknutými právnickými a fyzickými osobami za účelom začatia stavebného konania, každá konzultácia bude doložená zápisom, ktorý bude súčasťou dokladovej časti projektovej dokumentácie;
21. rešpektovať vyjadrenia správcov sietí vydaných v územnom konaní, a rozpracovanosť projektovej dokumentácie pravidelne konzultovať s objednávateľmi;
22. zabezpečenie odňatia poľnohospodárskej pôdy, vrátane vypracovania overených geometrických plánov;
23. zabezpečenie všetkých potrebných dokladov, povolení a vyjadrení dotknutých orgánov pre: stavebné povolenie, búracie povolenie, ohlásenie drobnej stavby;
24. zabezpečenie všetkých potrebných posudkov, štúdií, atď. vyplývajúcich z rozhodnutia o umiestnení stavby č. 1043/2017/Dus-3 zo dňa 12.11. 2018 a 559/2019/Dus-č.z.3904/2019Dus zo dňa 19.8.2019.
25. podanie návrhu na začatie stavebného konania na príslušný stavebný úrad, účasť na konaní, organizačné zabezpečenie konania a získanie právoplatného stavebného povolenia
26. vypracovanie geometrických plánov pre potreby vydania stavebného povolenia
27. odovzdanie kompletnej dokladovej časti, ktorá bude obsahovať originály všetkých stanovísk dotknutých subjektov v rámci stavebného konania aj s ich súpisom. Dokladová časť bude odovzdaná aj v elektronickej verzii.
28. Občasný autorský dozor bude zahŕňať:

1. poskytovanie vysvetlenia k projektovej dokumentácii pre zabezpečenie plynulosti výstavby
2. posudzovanie prípadných návrhov zhotoviteľa stavby na zmeny a odchýlky oproti schválenej projektovej dokumentácii z technického i technologického hľadiska a ďalších podmienok súvisiacich s predmetom stavby a vyjadrovať sa k nim a zúčastňovať sa na konaniach vo veci prípadných zmien stavby pred jej dokončením
3. posudzovanie a vyjadrovanie sa k požiadavkám zhotoviteľa projektovej dokumentácie na tzv. naviac práce, t.j. práce nad rozsah stanovený schválenou projektovou dokumentáciou
4. v prípade, že skutkový stav zistený na stavenisku nezodpovedá predpokladom v projektovej dokumentácii, navrhovanie technického riešenia vyvolanej zmeny, vrátane komplexného projekčného spracovania zmeny technického riešenia spolu s výkazom výmer
5. zaujatie stanoviska s vysvetlením a návrhom riešenia k prípadným skrytým vadám
6. každý výkon autorského dozoru na stavbe bude zaznamenaný v stavebnom denníku
7. „PD“ bude vypracovaná a dodaná Objednávateľovi v 12-tich vyhotoveniach v tlačenej forme a 2x v elektronickej forme na CD/DVD/USB nosiči. Výkresovú časť dokumentácie je zhotoviteľ povinný dodať vo formáte .dwg alebo .dgn, textovú a tabuľkovú časť vo formáte .doc a .xls, obrazovú časť vo formáte .pdf a .jpg a kompletnú dokumentáciu vo formáte .pdf.
8. Ostatné tlačené vyhotovenia budú súčasťou inžinierskej činnosti, odovzdávací a preberací protokol bude obsahovať zoznam dotknutých orgánov, ktoré touto dokumentáciou disponujú. Pokiaľ bude chcieť Objednávateľ ďalšie vyhotovenia, osobitnou objednávkou dohodne planografické rozmnoženie.
9. Zákazka zahŕňa aj vykonanie ďalších úkonov, ktoré nie sú v súťažných podkladoch výslovne pomenované, ak budú potrebné na splnenie zákazky.

**Článok IV.   
Čas zhotovenia**

1. Zhotoviteľ zhotoví a Objednávateľovi odovzdá kompletnú „PD“ a „IČ“ v rozsahu a spôsobom stanoveným v tejto Zmluve v termíne do 5 mesiacov od účinnosti. Súčasťou “IČ“ bude aj právoplatné stavebné povolenie (vrátene všetkých príslušných vyjadrení v rámci inžinierskej činnosti a ich súpisu). Výkon “OAD“ bude vykonaný v čase realizácie stavby od zahájenia výstavby do kolaudácie.
2. Dokončenú „PD“ a “IČ“ v rozsahu tejto Zmluvy preberie Objednávateľ protokolom o odovzdaní a prevzatí „PD“ a „IČ“. Deň podpisu protokolu Zmluvnými stranami sa považuje za deň odovzdania „PD“ a „IČ“.
3. Objednávateľ sa zaväzuje, že celú riadne dokončené „PD“ a „IČ“ prevezme a zaplatí za ich zhotovenie dohodnutú cenu.
4. Objednávateľ súhlasí s prevzatím dokončenej „PD“ a „IČ“ i pred uplynutím dohodnutého termínu plnenia.
5. Zhotoviteľ súhlasí s použitím elektronickej verzie „PD“ ako súčasti súťažných podkladov pre potreby verejného obstarávania.
6. Zhotoviteľ sa zaväzuje minimálne raz za 14 dní informovať Objednávateľa o stave rozpracovaného projektu.

**Článok V.   
Cena Predmetu zmluvy**

1. Cena Predmetu zmluvy je stanovená z výsledku verejného obstarávania nasledovne :

Celková cena Predmetu zmluvy činí **........ Eur s DPH.** Zhotoviteľ je / nie je platcom DPH.

1. Cena bez DPH 00,00 Eur

DPH 20 % 00,00 Eur

Celková cena s DPH 00,00 Eur

2.1 Cena „PD“  - vypracovania projektovej dokumentácie pre stavbu :

Cena bez DPH 00,00 Eur

DPH 20 % 00,00 Eur

Celková cena s DPH 00,00 Eur

2.2 Cena „IČ“  - inžinierskej činnosti pre stavebné povolenie:

Cena bez DPH 00,00 Eur

DPH 20 % 00,00 Eur

Celková cena s DPH 00,00 Eur

2.3 Cena „OAD“  - občasného autorského dozoru:

Cena bez DPH 00,00 Eur

DPH 20 % 00,00 Eur

Celková cena s DPH 00,00 Eur

V prípade ak zhotoviteľ nie je platcom DPH a počas realizácie predmetu zmluvy sa ním stane, cena musí byť upravená tak, aby konečná vysúťažená cena zostala nezmenená.

1. V Cene Predmetu zmluvy sú obsiahnuté všetky priame a nepriame náklady na úplné a kvalitné zhotovenie Predmetu zmluvy.
2. Práce naviac, zmeny a doplnky požadované Objednávateľom nad rámec dohodnutého v predmete Zmluvy musia byť predmetom písomného dodatku k Zmluve.
3. Stanovenie, priznanie a zaplatenie výšky DPH sa uskutočňuje v súlade s právnymi predpismi platnými v deň vzniku daňovej povinnosti.
4. Objednávateľ prehlasuje, že má zabezpečené finančné prostriedky na zaplatenie „PD“ a „IČ“. Vlastnícke právo k „PD“ prejde na Objednávateľa po prevzatí „PD“ a “IČ“ a ich následnom zaplatení.
5. Zhotoviteľ podpisom tejto zmluvy vyhlasuje, že dokumenty, ktoré mu boli počas procesu verejného obstarávania poskytnuté Objednávateľom, ako osoba odborne spôsobilá na svoju vlastnú zodpovednosť skontroloval a pozná v nich uvedené skutočnosti a predpisy. Zhotoviteľ stanovil Cenu Predmetu zmluvy s prihliadnutím na tieto informácie na základe svojich dostatočne veľkých profesijných skúseností, za znalosti charakteristík potrebných stavebných a súvisiacich konaní, za dôkladnej znalosti miesta realizácie.
6. Zhotoviteľ vyhlasuje, že Cena Predmetu zmluvy je konečná. Zhotoviteľ sa za Cenu Predmetu zmluvy v plnom rozsahu zaväzuje na plnenie svojich zmluvných povinností. V Cene Predmetu zmluvy je obsiahnutá aj protihodnota autorského práva v zmysle čl. IX. Zmluvy.
7. Zhotoviteľ sa zaväzuje na úplnosť a kompletnosť služby, najmä v prípade tých položiek, ktoré nie sú predpísané v dokumentácii, ale na základe profesijných zvyklostí a súčasného stavu techniky patria k plneniu jeho zmluvných povinností a záväzkov v plnom rozsahu.

**Článok VI.   
Financovanie**

1. Cena za Predmet zmluvy bude fakturovaná 2 čiastkovými faktúrami v zmysle čl. V bod 2. Zhotoviteľ je oprávnený vystaviť prvú faktúru po protokolárnom odovzdaní „PD“ a “IČ“ po nadobudnutí právoplatnosti stavebného povolenia v zmysle čl. V. bodu 2.1 a 2.2. Súčasťou faktúr budú preberacie protokoly podpísané obidvoma zmluvnými stranami. Výkon činnosti občasného autorského dozoru bude vyfakturovaný do 14 dní po ukončení realizácie stavby podľa vypracovanej dokumentácie. Súčasťou faktúry bude protokol o výkone občasného autorského dozoru, podľa bodu 10. čl. III. tejto zmluvy, podpísaný obidvoma zmluvnými stranami.
2. Zhotoviteľ po ukončení, odovzdaní/prevzatí „PD“ a „IČ“ alebo „OAD“ na základe vyhotoveného protokolu o odovzdaní a prevzatí „PD“ a „IČ“, alebo „OAD“ ďalej Objednávateľom písomne odsúhlaseným súpisom vykonaných prác, doručí Objednávateľovi faktúru, ktorá bude mat' zákonom požadované náležitosti a bude vystavená v súlade so Zmluvou, spolu s vyhotoveným protokolom o odovzdaní a prevzatí „PD“ a „IČ“ alebo „OAD“ ako neoddeliteľnou súčasťou faktúry.

1. Faktúra musí byť zostavená prehľadne, pričom musia byť dodržané všetky formálne náležitosti faktúry a označenie Zmluvy; v opačnom prípade faktúra nebude uhradená a bude vrátená Zhotoviteľovi späť na doplnenie.
2. Pokiaľ vystavená faktúra nebude obsahovať všetky predpísané náležitosti, prípadne nebude po obsahovej stránke úplná, alebo ak nebude v súlade s touto Zmluvou, Objednávateľ si vyhradzuje právo takúto faktúru do dátumu jej splatnosti vrátiť Zhotoviteľovi za účelom jej doplnenia a opravy. Lehota splatnosti faktúry začína v takom prípade Objednávateľovi plynúť až po doručení opravenej faktúry. Ak v stanovenej lehote splatnosti Objednávateľ faktúru nevráti, považuje sa faktúra za vystavenú bez chýb.
3. Objednávateľ sa zaväzuje uhradiť Zhotoviteľovi cenu za vykonanie Predmetu zmluvy podľa faktúr vystavených Zhotoviteľom v súlade so Zmluvou, a to bezhotovostným prevodom na účet Zhotoviteľa uvedený v záhlaví Zmluvy. Faktúra je splatná do 30 dní odo dňa jej doručenia Objednávateľovi. V prípade vrátenia faktúry Zhotoviteľovi začína lehota splatnosti plynúť až po doručení faktúry spĺňajúcej všetky vyžadované náležitosti.
4. Elektronická fakturácia v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme v platnom znení sa umožňuje a objednávateľ akceptuje predloženie elektronickej fakturácie.
5. Objednávateľ nebude uhrádzať Zhotoviteľovi žiadnu zálohu ani iný preddavok.
6. Zmluvné strany sa dohodli, že 5% z ceny Predmetu zmluvy bez DPH je garančná zábezpeka. Zhotoviteľ pred odovzdaním „PD“ a „IČ“ Objednávateľovi zabezpečí plnenie svojich povinností v záručnej dobe zložením zodpovedajúcej sumy do notárskej úschovy alebo iným spôsobom písomne akceptovateľným pre objednávateľa, napr. bankovou zárukou vo výške 5% z ceny Predmetu zmluvy bez DPH, pričom banková záruka musí byť platná počas celej doby záručnej lehoty stanovenej v čl. VIII. ods. 2 Zmluvy.

**Článok VII.**

**Súčinnosť**

1. Objednávateľ poskytne Zhotoviteľovi existujúcu dokumentáciu stavby, ktorou disponuje. Zhotoviteľ ju je povinný vrátiť:
2. bez zbytočného odkladu po tom, ako ju nebude potrebovať, najneskôr však spolu s odovzdaním „PD“ a „IČ“,
3. kedykoľvek ho o to Objednávateľ požiada.
4. Objednávateľ umožní Zhotoviteľovi na jeho požiadanie prístup do objektu za účelom a v rozsahu obhliadky miesta stavby, zamerania skutkového stavu a vyhotovenia fotodokumentácie častí objektu súvisiacich s plnením predmetu Zmluvy.
5. V priebehu spracovania „PD“ sa minimálne raz za mesiac uskutoční pracovné rokovanie medzi zhotoviteľom a objednávateľom podľa požiadaviek objednávateľa alebo zhotoviteľa. Z pracovného rokovania sa vyhotoví zápis, ktorého rovnopis obdrží každá zmluvná strana a ktorý je podkladom v zmysle bodu 4. tohto článku. Zhotoviteľ je povinný počas pracovných rokovaní objednávateľa informovať o stave rozpracovanosti „PD“ a vykonávania činností podľa tejto Zmluvy.
6. Objednávateľ sa zaväzuje, že počas spracovania „PD“ poskytne Zhotoviteľovi v rozsahu nevyhnutnom potrebnú súčinnosť, spočívajúcu najmä v odovzdaní doplňujúcich údajov, spresnení podkladov, vyjadrení a stanovísk, ktorých potreba vznikne v priebehu plnenia tejto Zmluvy. Toto spolupôsobenie poskytne Zhotoviteľovi najneskôr do 2 pracovných dní od jeho vyžiadania. Osobitnú lehotu dojednajú strany v prípade, ak sa bude jednať o spolupôsobenie, ktoré nemôže Objednávateľ zaobstarať vlastnými silami.
7. Objednávateľ i Zhotoviteľ sa zaväzujú považovať všetky informácie, ktoré získali v rámci vykonania Predmetu zmluvy za dôverné a nebudú ich zverejňovať vo vzťahu k tretím osobám bez súhlasu druhej strany.
8. Zhotoviteľ sa zaväzuje, že po zhotovení a odovzdaní „PD“ a „IČ“ poskytne objednávateľovi súčinnosť pri príprave žiadosti o poskytnutie nenávratného finančného príspevku a príslušných príloh týkajúcich sa zhotoveného Predmetu zmluvy.

**Článok VIII.   
Vyhlásenia, náležitostné a právne záruky**

1. Zhotoviteľ zodpovedá za to, že „PD“ a “IČ“ je zhotovená podľa Zmluvy.
2. Zhotoviteľ poskytne Objednávateľovi záruku 36 mesiacov odo dňa odovzdania a prevzatia „PD“ a „IČ“.
3. Pre prípad výskytu vady dodaného „PD“ a “IČ“ podľa predchádzajúceho bodu má Objednávateľ právo požadovať a Zhotoviteľ povinnosť poskytnúť bezplatné odstránenie vady (ďalej len „reklamácia“). Zhotoviteľ zodpovedá za vady, ktoré „PD“ a “IČ“ má v čase jeho odovzdania Objednávateľovi. Za vadu „PD“ a „IČ“ sa považuje aj jeho akýkoľvek nedostatok a/alebo osobitná požiadavka, ktorého odstránenie / zapracovanie požaduje stavebný úrad, príp. iná dotknutá inštitúcia v súvislosti s účelom použitia „PD“ a „IČ“ podľa tejto Zmluvy.
4. Prípadnú reklamáciu vady „PD“ a „IČ“ je Objednávateľ povinný uplatniť bezodkladne po zistení vady v písomnej forme.
5. Zhotoviteľ sa zaväzuje prípadné vady „PD“ a „IČ“ odstrániť bez zbytočného odkladu, najneskôr však do 30 dní od prevzatia oprávnenej písomnej reklamácie „PD“ alebo „IČ“. Lehota bude špecifikovaná na základe povahy a zložitosti vady.
6. Ak Zhotoviteľ svoju povinnosť odstrániť vadu riadne a včas v zmysle tejto Zmluvy nesplní, je Objednávateľ oprávnený zabezpečiť odstránenie vady u iného dodávateľa na náklady Zhotoviteľa.
7. Zhotoviteľ zaväzuje na výzvu Objednávateľa zúčastňovať sa rokovaní s vybraným uchádzačom vykonávajúcim realizáciu stavby. Náklady Zhotoviteľa spojené s účasťou na týchto rokovaniach a náklady na vykonanie prípadných zmien „PD“ a na žiadosť vybraného uchádzača, ktorý bude vykonávať realizáciu stavby, sú zahrnuté v cene „OAD“ v zmysle článku V. tejto Zmluvy.
8. Zhotoviteľ podpisom tejto zmluvy vyhlasuje a ručí za to, že disponuje oprávnením Zhotoviteľa, potrebným pre výkon Predmetu zmluvy, a počas platnosti zmluvy a záručnej doby platnou poistnou zmluvou zodpovednosti projektanta. Poistná zmluva musí minimálne obsahovať nasledujúce údaje: názov poisťovne, číslo poistnej zmluvy, limit odškodnenia vo výške Ceny Predmetu zmluvy podľa bodu 3, čl. V (1 škodovú udalosť). Poistná zmluva alebo jej kópia bude zhotoviteľom dodaná najviac do 30 dní od účinnosti zmluvy. Zhotoviteľ sa zaväzuje na udržiavanie poistenia zodpovednosti projektanta počas trvania platnosti Zmluvy, do ktorej patrí aj doba záruky.
9. Zhotoviteľ sa zaväzuje a zaručuje, že všetky záväzky podľa Zmluvy a v rámci toho najmä činnosť smerujúcu na plnenie Predmetu zmluvy, bude plniť s odbornosťou a starostlivosťou, ktorú je možné očakávať od projektantov s potrebnou praxou na daný Predmet zmluvy, podľa svojich najlepších vedomostí a s najväčšou obozretnosťou, ako aj v súlade s právnymi predpismi a normami/odbornými predpismi, ako aj vzťahujúcimi sa odbornými a úradnými predpismi a predpismi, určenými v Zmluve. Zhotoviteľ sa ďalej zaväzuje k tomu, že počas plnenia Zmluvy bude postupovať v súlade s uplatneným záujmom Objednávateľa. Zhotoviteľ bude konať v mene a v prospech Objednávateľa.
10. Zhotoviteľ poskytuje záruku na zmluvné plnenie svojich povinnosti ktoré sú uvedené v tejto zmluve, ďalej za vhodnosť a kvalitu aplikovaných riešení a postupov.
11. Zhotoviteľ je za prípadné projektové chyby a najmä s tým súvisiace zvýšené realizačné náklady Objednávateľa zodpovedný voči Objednávateľovi aj v tom prípade, ak Objednávateľ „PD“ prebral a poskytol ju ďalej s cieľom realizácie alebo ďalšieho projektovania. Záruku, garanciu a zodpovednosť náhrady škody Zhotoviteľa neobmedzuje a nevylučuje to, že počas spracovania „PD“, respektíve pri odovzdaní „PD“ Objednávateľ nevznesie námietku v súvislosti s plnením zmluvných povinností Zhotoviteľa.
12. Zhotoviteľ je okrem v zmluve predpísaných náležitostí povinný poskytnúť „PD“, ktorá zodpovedá moderným technickým požiadavkám a úradným predpisom a povoleniam, a súčasne potvrdene vyhovuje aj hľadiskám hospodárnosti, tak pri realizácii stavby, ako aj ohľadom prevádzkových nákladov. Protihodnota tejto úlohy je zahrnutá v Cene „PD“ za vyhotovenie „PD“. Zhotoviteľ je povinný zúčastniť sa a poskytnúť súčinnosť pri realizácii častí prác v procese verejného obstarávania vypísaného na realizáciu na základe ním vyhotovenej „PD“.
13. Zhotoviteľ sa zaväzuje, že o okolnostiach, ktoré značne ohrozujú možnosť plnenia Zmluvy, respektíve ktoré plneniu konkrétne zabraňujú, po ich zistení neodkladne, ale najneskôr do 8 dní písomne upovedomí Objednávateľa (Informovanie o prekážkach).
14. Ak v dôsledku prekážok podľa stanoviska Zhotoviteľa ktorýkoľvek z čiastkových termínov, alebo konečný termín realizácie nie je možný dodržať, v tom prípade je povinný Zhotoviteľ túto skutočnosť v rámci preklúzneho termínu do 8 dní od vzniku prekážky tieto Objednávateľovi písomne nahlásiť (Informovanie o prekážkach). Opodstatnenosť a odôvodnenosť Informovania o prekážkach Objednávateľ posúdi, pričom je oprávnený od Zhotoviteľa vyžadovať doplňujúce informácie a podklady.
15. V prípade nepretržite pretrvávajúcich prekážok je Zhotoviteľ povinný uskutočniť Hlásenie o nároku v prek1úznom 8-dňovom termíne s tým, že súčasne je povinný informovať o nepretržitosti prekážky a aj predpokladanú dobu jeho pretrvania. Počas doby prekážky je Zhotoviteľ povinný pravidelne, ale nanajvýš každých 14 dní poslať Objednávateľovi hlásenie, v ktorom preukáže svoje kroky, ktoré učinil v záujme pokračovania plnenia, respektíve očakávateľné dôsledky, ktoré vzniknú v dôsledku pretrvania prekážky.
16. Ak Zhotoviteľ nevykoná informovanie o prekážkach, v prípade jeho meškania, a to ani v prípade pretrvania iných podmienok, sa nemôže odvolávať na to, že v danej situácii konal tak, ako to bolo od neho očakávateľné. Strany na základe Informovania o prekážkach rokujú o pokračovaní realizácie, a ak je podľa názoru Objednávateľa potrebná modifikácia Zmluvy a pretrvávajú podmienky tejto modifikácie, Zmluva sa modifikuje.
17. Realizačný čiastkový, resp. konečný termín je možné modifikovať len po Nahlásení nároku, prostredníctvom modifikácie Zmluvy.
18. Modifikácia úlohy podľa predmetu Zmluvy sa môže uskutočniť výhradne prostredníctvom modifikácie Zmluvy, výhradne v tom prípade, ak úlohu podľa Zmluvy nie je možné vykonať za absencie modifikácie.
19. Zhotoviteľ môže ďalší nárok na odmenu nad Cenu „PD“ a “IČ“ za vyhotovenie „PD“ a „IČ“ uplatniť výhradne v prípade modifikácie projektovej úlohy, v modifikácii Zmluvy smerujúcej na modifikáciu projektovej úlohy, ale aj v tomto prípade výhradne len v rámci možností určených právnymi predpismi o verejnom obstarávaní.
20. Povinnosťou Zhotoviteľa je obhliadka, preskúmanie a zmapovanie miesta projektových prác a jeho okolia, aby on sám získal, na svoju vlastnú zodpovednosť všetky tie informácie, ktoré sú potrebné na prijatie a realizáciu jeho zmluvných povinnosti. V danej záležitosti je Zhotoviteľ podľa potreby povinný presvedčiť sa aj z verejných registrov o prvotných majetkových pomeroch a iných potrebných informáciách daného územia v záujme toho, aby boli dodržané termíny a náklady určené na realizáciu Predmetu zmluvy. Toto všetko sa uskutoční na vlastné riziko a náklady Zhotoviteľa.
21. Zhotoviteľ je povinný počas vyhotovenia „PD“ v celom rozsahu zrealizovať potrebné koordinácie, najmä v súvislosti s potrebnými prieskumnými prácami na mieste, s inými projektovými dokumentáciami (statický posudok, prieskumy, zamerania, sondáže, vrty a pod.), ak je to nevyhnutné na komplexné spracovanie „PD“; náklady na zabezpečenie potrebných koordinácií sú obsiahnuté v Cene „PD“ za vyhotovenie „PD“.
22. Zhotoviteľ je zodpovedný za uhradenie škody voči Objednávateľovi za každé také navýšenie nákladov alebo škody, ktorá vyplýva z projektovej chyby, ktorá nastala v dôsledku porušenia povinnosti Zhotoviteľa, vyplývajúcej zo Zmluvy.
23. Zhotoviteľ nie je oprávnený postúpiť pohľadávky zo zmluvy v zmysle § 524 a nasl. Zákona č. 40/1964 Zb. Občiansky zákonník v znení neskorších predpisov (ďalej len ,,Občiansky zákonník“) bez predchádzajúceho súhlasu Objednávateľa. Právny úkon, ktorým budú postúpené pohľadávky Zhotoviteľa v rozpore s dohodou podľa predchádzajúcej vety, bude v zmysle § 39 Občianskeho zákonníka neplatný. Súhlas Objednávateľa je zároveň platný len za podmienky, že bol na takýto úkon udelený predchádzajúci písomný súhlas predsedu Trenčianskeho samosprávneho kraja.
24. V prípade, že sa počas záručnej doby preukáže nekvalita, neúplnosť „PD“ alebo „IČ“, prípadne budú zistené iné vady „PD“ alebo „IČ“ ako napr. nezrovnalosti v stavebnej časti, nesúlad s výkazom výmer, chýbajúce časti projektovej dokumentácie na jednotlivé časti diela, ktoré sú nevyhnutné pre realizáciu a správne fungovanie stavby, chybne uvedené rozmery, počty kusov jednotlivých prvkov (napr. okná, dvere a i.), nesprávne použitá technológia a podobne, má objednávateľ nárok požadovať od zhotoviteľa bezodplatné náhradné plnenie alebo dodanie chýbajúceho plnenia v primeranej lehote stanovenej objednávateľom. Rovnako má objednávateľ nárok požadovať od zhotoviteľa bezodplatné náhradné plnenie vždy vtedy, ak projektová dokumentácia kvalitatívne nezodpovedá účelu a povahe diela na jej základe zhotovovaného. Požiadavka bude uplatňovaná písomnou formou.
25. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej odbornej starostlivosti nemohol zistiť ich nevhodnosť, prípadne na to upozornil objednávateľa a ten na ich použití trval.
26. Zhotoviteľ nezodpovedá za vady vzniknuté zmenou parametrov oproti zadaniu.
27. Zhotoviteľ nezodpovedá za kvalitu „PD“ v prípade, že predmet „PD“ poškodí Objednávateľ alebo tretia osoba neodborným zásahom alebo úmyselne.

**Článok IX.**

**Sankcie**

1. Zhotoviteľ je povinný zaplatiť Objednávateľovi úroky z omeškania v zákonnej výške z  hodnoty „PD“ a „IČ“ pri ich plnení, ak „PD“ a „IČ“ alebo niektorá jeho časť nebude zhotovená v dohodnutom čase a v požadovanej kvalite.
2. Ak Objednávateľ je v omeškaní so splnením peňažného záväzku, alebo jej časti, je povinný zaplatiť Zhotoviteľovi úroky z omeškania v zákonnej výške.
3. V prípade omeškania Zhotoviteľa s dodaním „PD“ a „IČ“, ako aj v prípade dodania neúplného alebo nesprávneho „PD“ a „IČ“, má Objednávateľ nárok na primeranú zľavu z Ceny „PD“ a „IČ“. Týmto ustanovením nie je dotknutý nárok Objednávateľa na náhradu škody.

**Článok X.   
Autorské práva**

1. Objednávateľ si vyhradzuje svoje dispozičné právo s „PD“, preto ohľadom akéhokoľvek duševného diela, pre ktoré je možné poskytnúť právnu ochranu, poskytnutého k dispozícii v súvislosti so Zmluvou, ním ďalej voľne disponuje, po zaplatení protihodnoty danej časti práce Zhotoviteľovi.
2. Zhotoviteľ vyslovene súhlasí s tým, že Objednávateľ použije duševné dielo nielen pre svoju internú činnosť, respektíve v rámci svojej prevádzkovej činnosti, ale môže ho zverejniť, môže ho odovzdať, respektíve predať tretej osobe, „PD“ (detail „PD“), ako predbežný projekt, je možné v na seba nadväzujúcich projektových fázach voľne použiť.
3. Zhotoviteľ vyslovene prehlasuje, že na základe príslušných právnych predpisov autorského práva Objednávateľ v súvislosti s „PD“, ktorá vznikla počas realizácie Zmluvy, a ktoré spadajú pod ochranu autorského práva, získa výhradné právo užívania na neurčitý čas v neobmedzenom rozsahu vo vzťahu každého prevoditeľného autorského práva, ďalej Zhotoviteľ poskytuje výslovné povolenie na to, aby Objednávateľ ako užívateľ poskytol tretej osobe ďalšie povolenie na použitie „PD“.
4. Zhotoviteľ vyslovene prehlasuje, že povolenie na užívanie sa vzťahuje najmä: na prepracovanie „PD“, a možnosti prevedenia práva prepracovateľnosti na tretiu osobu (prepracovanie), na rozmnoženie „PD“, ktoré v sebe zahrňuje nahratie „PD“ na obrazovú alebo zvukovú nahrávku, respektíve aj jeho kópiu počítačom alebo na elektronický nosič, ako aj na prepustenie práva rozmnoženia, ktoré v sebe zahŕňa vyššie uvedené oprávnenia, pre tretiu osobu.
5. Zhotoviteľ vyslovene vyhlasuje, že právo prepracovania, respektíve poskytnutie na prepracovanie v sebe zahŕňa najmä akúkoľvek modifikáciu, preprojektovanie, respektíve ďalšie projektovanie, zabudovanie do novej projektovej dokumentácie, zakonštruovanie, zaprojektovanie „PD“ (detailu „PD“).
6. Zhotoviteľ môže postúpiť tretej osobe akúkoľvek pracovnú časť dokumentácie, alebo môže poskytnúť vyhlásenie o službe poskytnutej na základe Zmluvy len za predbežného písomného súhlasu Objednávateľa.
7. Odmena za prevod užívateľského práva je zahrnutá v Cene „PD“ za vyhotovenie „PD“. Zmluvné strany vyhlasujú, že protihodnota autorských práv, vrátane odmeny za užívateľské práva, je zahrnutá v Cene „PD“ za vyhotovenie „PD“.

Článok XI.

Spôsoby ukončenia zmluvy

1. Objednávateľ si vyhradzuje právo odstúpiť od zmluvy v prípade, že Zhotoviteľ mešká s plnením Predmetu zmluvy, alebo jeho časti, o viac ako dva týždne (14 kalendárnych dní) po uplynutí lehoty na dokončenie Predmetu zmluvy podľa Zmluvy. Odstúpenie je účinné okamihom jeho doručenia druhej zmluvnej strane.
2. Pri podstatnom porušení povinností vyplývajúcich zo Zmluvy môže oprávnená zmluvná strana okamžite písomne odstúpiť od Zmluvy a požadovať od povinnej zmluvnej strany v súlade s platnou právnou úpravou náhradu preukázateľnej škody, ktorá jej vinou vznikla.
3. Zmluvné strany sa dohodli, že za podstatné porušenie zmluvných povinností možno považovať porušenie akejkoľvek povinnosti vyplývajúcej zo Zmluvy.
4. Odstúpením od Zmluvy zanikajú všetky práva a povinnosti zmluvných strán okrem nárokov na náhradu škody a nárokov na zmluvné a zákonné sankcie.
5. Zmluvu je možné ukončiť aj dohodou Zmluvných strán.

**Článok XII.   
Záverečné ustanovenia**

1. Zmluvné strany sa dohodli na tom, že záväzkový vzťah vzniknutý na základe Zmluvy ako aj vzťahy Zmluvou neupravené sa riadia právnym poriadkom Slovenskej republiky, najmä ustanoveniami zákona č. 513/1991 Zb. Obchodný zákonník v platnom znení, pokiaľ nie sú Zmluvou upravené odlišne.
2. Zmluvu je možné meniť alebo dopĺňať len formou písomných dodatkov, odsúhlasených Zmluvnými stranami.
3. Zmluva je vyhotovená v štyroch rovnopisoch, z ktorých Zhotoviteľ obdrží jedno vyhotovenie a Objednávateľ vyhotovenia tri.
4. Predmet zmluvy môže byť predmetom financovania z EŠIF. Zhotoviteľ je v takom prípade povinný strpieť výkon kontroly/auditu kedykoľvek počas platnosti a účinnosti Zmluvy o poskytnutí NFP na financovanie predmetu zákazky a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
5. Táto zmluva nadobúda platnosť dňom jej podpisu a účinnosť nasledujúci deň po jej zverejnení na webovom sídle Objednávateľa.
6. Zmluvné strany vyhlasujú, že sa so Zmluvou oboznámili a s jej obsahom súhlasia, uzatvárajú ju slobodne a vážne, na znak čoho pripájajú svoje podpisy.

Prílohy :

Príloha č. 1 – Návrh na plnenie kritérií

Príloha č. 2 - Zoznam subdodávateľov

Príloha č. 3 - osvedčenie s príslušnou odbornou spôsobilosťou v zmysle článku III. bodu 3.

|  |  |  |
| --- | --- | --- |
| V ……… dňa …….…………. |  | V …………., dňa ………………… |
|  |  |  |
| Objednávateľ |  | Zhotoviteľ |